[{"text_idx": "#000000", "text": "Valitsussuhete konsultant Kadri Vanem tahtis keskkoolis tegelikult saada diplomaadiks. Sellele lisandunud huvi Ida-Euroopa kultuuri ja poliitika vastu hakkas 1990ndate teises pooles kujundama seda teed, mida mo\u0308o\u0308da Kadri on praeguseks astunud juba pea veerand sajandit. Olulist rolli on siin ma\u0308nginud ka alkoholi ja muude meelemu\u0308rkide vaba elustiili edendav maailmaliikumine Movendi, Eestis Juvente Eesti ning sealt edasi Euroopa Noortefoorumis Euroopa noorte teemadega tegelemine. \u201cJo\u0303udsin Juventesse 1998. aastal oma klassivendade kaudu. Meie Eesti organisatsioonis olid ka venekeelsed noored ja kuigi me pidasime ennast va\u0308ga tolerantseteks ja avatuteks, siis mingi kummaline pinge seal erinevate rahvusgruppide vahel ikkagi oli,\u201d meenutab Kadri."}, {"text_idx": "#000001", "text": "Teda hakkasid selle pingega seotud ku\u0308simused huvitama ning u\u0308hel hetkel suundus ta oma teoloogiao\u0303pingutelt Tartus hoopis Berliini u\u0308likooli o\u0303ppima Ida-Euroopa poliitikat ja ajalugu. Remargi korras tahab Kadri siin ro\u0303hutada, et kui ta kusagil u\u0308ldse mo\u0303tlema o\u0303ppis, siis oli see just TU\u0308 usuteaduskonnas ning enne seda Tartu Descartes \u0301i lu\u0308tseumis. Ida-Euroopa on Kadri jaoks va\u0308ga po\u0303nev, aga ka vastuoluline teema. \u201cSee on ku\u0308simus meie enda identiteedist. On selge, et La\u0308a\u0308ne- ja Kesk-Euroopas on teatud suhtumine Ida-Euroopasse,\u201d nendib Kadri, lisades, et me ise kipume ka teiste idaeurooplaste suhtes vo\u0303tma vahel arrogantset hoiakut. \u201cMa tahaksin, et me ise ei marginaliseeriks ennast ja ei vastandaks ennast Ida-Euroopale. Peaksime selle kuvandi, et Ida-Euroopa on kuidagi rumalam ja mahaja\u0308a\u0308num, ise u\u0308mber po\u0308o\u0308rama.\u201d"}, {"text_idx": "#000002", "text": "U\u0308ks asi viis teiseni ning oma o\u0303pingute ja\u0308tkuna leidis Kadri end u\u0308hta\u0308kki praktikalt Bru\u0308sselis Euroopa Parlamendis Eesti eurosaadiku Tunne Kelami kabinetis. \u201cTegin sellist tavapa\u0308rast praktikandito\u0308o\u0308d. Kirjutasin artiklipo\u0303hju, valmistasin erinevaid materjale ette, tegin koosolekute memosid,\u201d meenutab Kadri."}, {"text_idx": "#000003", "text": "Siis aga tekkis vo\u0303imalus kandideerida no\u0308 pa\u0308riselt to\u0308o\u0308le Tunne Kelami no\u0303unikuks, kelle u\u0308lesandeks oli katta va\u0308liskomisjoni ja kaitse- ning julgeoleku alamkomisjoni to\u0308o\u0308d. Kadri kandideeris ja saigi selle koha. \u201cTunne seadis mulle no\u0303udmise, et ma saan to\u0308o\u0308le juhul, kui hakkan teda sinatama,\u201d muigab Kadri. \u201cLubasin seda teha, aga tegelikult mo\u0303tlesin veel umbes poolteist aastat va\u0308lja umbisikulisi lauseid, kuidas tema poole po\u0308o\u0308rduda.\u201d"}, {"text_idx": "#000004", "text": "Eurosaadiku no\u0303unikuks olemine ta\u0308hendab pidevat vastavate Euroopa Parlamendi komisjonide to\u0308o\u0308voos olemist, va\u0308lispoliitika ja kaitsepoliitika, maailmauudiste pingsat ja\u0308lgimist. No\u0303uniku to\u0308o\u0308 ampluaa oli lai, na\u0308iteks tegeles Kadri erinevate raportite la\u0308bito\u0308o\u0308tamise ja muudatusettepanekute ettevalmistamisega, ko\u0303nede kirjutamise ja poliitikate mo\u0303testamisega, tassimata ei ja\u0308a\u0308nud ka u\u0308heks u\u0308rituseks toodud klaver. \u201cOlin seal peaaegu 13 aastat, see oli va\u0308ga huvitav eluperiood, nii palju teemasid ja meeldeja\u0308a\u0308vaid inimesi, \u201c ra\u0308a\u0308gib Kadri. \u201cTo\u0308o\u0308tasin ka na\u0308iteks koos Vytautas Landsbergisega ja puutusin kokku Uffe Ellemann-Jenseniga, kui mo\u0303nd la\u0308hemat Eesti so\u0303pra mainida.\u201d"}, {"text_idx": "#000005", "text": "Pa\u0308rast pikki aastaid Euroopa Parlamendis tundis Kadri 2019. aastal, et saabunud on rutiin ja aeg on muutusteks. Ta kolis Saksamaale tagasi ja vo\u0303ttis pausi akude laadimiseks. Siis aga vallandus koroonapandeemia ja tundus mo\u0303istlik esialgu Eestisse naasta, et olla la\u0308hemal ka oma emale. \u201cMinu ema on mind alati toetanud ja o\u0303petanud ise hakkama saama, mitte alla andma, leidma oma teed. Hea on taas tema la\u0308hedal olla ja kasvo\u0303i peale to\u0308o\u0308d koos jalutamas ka\u0308ia.\u201d"}, {"text_idx": "#000006", "text": "Kadri na\u0308eb enda kujunemises suurt rolli saksa keelel ja kultuuril. \u201cNii minu ema kui vanaema o\u0303petasid mulle saksa keelt, kui ma veel va\u0308ike laps olin. Kodus oli meil saksakeelseid raamatuid ja ajakirju,\u201d ra\u0308a\u0308gib Kadri. Po\u0303hikoolis ka\u0308is ta Tartus saksa keele su\u0308vaklassis. Tartu U\u0308likoolis teoloogiat o\u0303ppides sai Kadri aga aru, et va\u0308ga on vaja ka saksa keele praktikat ning la\u0308ks aastaks Saksamaale vabatahtliku to\u0308o\u0308d tegema. \u201cSeal aktiivselt keelt kasutades ka\u0308is umbes kuu ajaga justkui mingi klo\u0303ps a\u0308ra ja oskasingi a\u0308kki saksa keeles ra\u0308a\u0308kida,\u201d meenutab ta."}, {"text_idx": "#000007", "text": "Lisaks saksa keelele ra\u0308a\u0308gib Kadri vabalt ka inglise keelt, saab hakkama vene ja prantsuse keeles, mo\u0303istab ja loeb hollandi keelt, algtasemel ka ungari keelt. Lisaks on ta o\u0303ppinud ka horvaatia keelt, sest la\u0308bi erinevate eluhetkede on tal tekkinud palju so\u0303pru Balkanil ja ta tahtis ikka ise aru saada sellest joviaalsest. \u201cJa muidugi ra\u0308a\u0308gin ka vo\u0303ro keelt,\u201d lisab Lo\u0303una-Eestist pa\u0308rit Kadri uhkelt. \u201eKeeli ei saa kunagi liiga palju olla. Keelenu\u0308anssidest aru saamine avab minu jaoks ukse selle teise inimese, kultuuri, riigi hinge, et u\u0308leu\u0308ldse maailma paremini mo\u0303ista.\u201c, vo\u0303tab ta keeleteema kokku."}, {"text_idx": "#000008", "text": "Kadri peab end eelko\u0303ige eurooplaseks. \u201cSeeja\u0308rel olen tartlane ja lo\u0303unaeestlane ning siis eestlane,\u201d kirjeldab ta ennast. \u201cMind ausalt o\u0308eldes ha\u0308irib, et u\u0308sna laialt levinud mo\u0303tteviisi ja\u0308rgi saab inimesel olla vaid u\u0308ks identiteet. Tegelikult on iga inimene oma erinevate identiteetide summa,\u201d ra\u0308a\u0308gib Kadri, kelle enesema\u0308a\u0308ratluses on endiselt oluline koht ka alkoholivabal elul ja seotud vabatahtlikul tegevusel. \u201cMa na\u0308en ju ha\u0308sti, kui alkoholiseeritud on meie u\u0308hiskond ning kuidas see mo\u0303jutab lapsi ja noori, laiemalt majandust ning tervishoidu. Ma isegi kogen vahel seda, et pean po\u0303hjendama, miks ma ei joo. Tegelikult vo\u0303iks ju just mittejoomine olla normaalsus, enam kui pool maailma elanikkonnast ei tarbi alkoholi.\u201d"}, {"text_idx": "#000009", "text": "Milttonis soovib Kadri aidata klientidele mo\u0303ista erinevaid poliitikaid, nende toimimist, u\u0308hiskonda u\u0308ldiselt ja inimesi selle sees ning ka seda, et oleme osa Euroopast. \u201cMe ei saa end suurest kontekstist va\u0308lja vo\u0303tta, isegi va\u0308ikeste Eesti asjade ajamine on seotud nii Euroopa kui laiemalt maailma arenguga. Vo\u0303tame na\u0308iteks ja\u0308tkusuutlikkuse, meil ei ole aega oodata ja vaadata, me ko\u0303ik peame tegutsema kohe,\u201d on ta resoluutne. \u201cU\u0308ldiselt mulle va\u0308ga meeldivad meie rahvusvahelised projektid, sest teistelt meie tiimidelt on palju o\u0303ppida ja me loome selles koosto\u0308o\u0308s laiemat riikidevahelist lisandva\u0308a\u0308rtust, \u201d u\u0308tleb ta. \u201cLoodan, et suudan ka ise ta\u0308nu pikale to\u0308o\u0308kogemusele va\u0308ljaspool Eestit klientidele ja tiimikaaslastele veidi teistsugust vaadet pakkuda.\u201d"}, {"text_idx": "#000011", "text": "Kui Kadri ei tee to\u0308o\u0308d vo\u0303i loe va\u0308lisuudiseid, ega tegele mingi aktivismiga, siis on ta heameelega va\u0308ljas. Jalutab ja otsib huvitavaid uusi ta\u0308navakunsti hetki Tartu linnaruumis vo\u0303i so\u0303idab rattaga Tartu vahel. Kui vo\u0303imalik ka\u0308ib so\u0303prade kambaga ma\u0308gedes matkamas vo\u0303i selle no\u0303lvadelt lumelauaga alla laskmas. Kui saaks valida, elaks ta u\u0308ldse kusagil ma\u0308gedes, sest seal on lihtsalt nii ilus ja rahulik."}]